Lourdes Oñederra

Miren Lourdes Oñederra Olaizola (Donostia, Gipuzkoa, 1958ko ekainaren 9a) euskal hizkuntzalaria (fonologian espezializatua), ikerlaria eta euskal idazlea da. Hispaniar Filologian lizentziatua eta Euskal Filologian doktorea, Euskal Herriko Unibertsitateko irakasle katedraduna da, eta euskaltzain oso izendatu zuten 2007ko azaroaren 30ean. Euskadi Literatura Saria jaso zuen 2000. urtean Eta emakumeak sugeari esan zion eleberriarekin. Fonologia-alorrean jardun zuen ikerketan eta erretiroa hartu artean fonologiazko eta fonologiaren eta morfologiaren arteko interfazearen gaineko eskolak eman zituen Euskal Ikasketetako Graduan. 

 Lanak 
1987an Palatizazioa euskaraz izenburuko doktorego-tesia aurkeztu zuen EHUn Koldo Mitxelenaren zuzendaritzapean. Euskal komunitate zientifikoaren Inguma datu-basean, Lourdes Oñederrak sorturiko 50 lan baino gehiago bildu dira, gehienbat euskararen fonetika-fonologia kontuez.Lourdes Oñederraren produkzioa Inguma datu-basearen arabera (>50 produktu).

Euskararen egoera dela eta, 2024ko irailean zera esan zion Berria egunkariko Miren Telleria Mujika kazetariari:«Uste badugu denok beti euskaraz hitz egitea lortuz gero euskara salbatuko dela, jai daukagu.»

 Nobela 
 Eta emakumeari sugeak esan zion (1999, Erein). Lau erdaratara itzuli diote: gaztelaniara (Y la serpiente dijo a la mujer, Bassarai, 2000), ingelesera (And the serpent said to the woman, University of Nevada, 2005), errusierara (I skazala zmeia zhenschchine, Izdatelstvo Evropejskogo universiteta,  2008), eta italierara (E il serprente disse alla donna, Libe edizioni, 2017)
 Intemperies (babes bila) (2013, Erein). Gaztelaniara itzuli diote (Intemperies,  Erein, 2015).
 Azken batean. (2025, Erein).

 Haur literatura 
 «Anderson anderearen gutizia» in Gutiziak (2001, Txalaparta)

 Itzulpenak 
 Sommer Jaunaren istorioa (2007, Erein). Jatorrizko idazlea: Patrick Süskind.

 Hizkuntzalaritza 
 Euskal fonetika-fonologiaren ikasketarako gaiak (2015). Oroitz Jauregi Nazabal, Lurdes Oñederra Olaizola. Euskal Herriko Unibertsitatea. ISBN: 978-84-9082-131-2.

 Fonetika fonologia hitzez hitz (2004). Euskal Herriko Unibertsitatea. ISBN: 84-8373-659-484-7585-267-X.

 Euskal fonologia. Palatizazioa, asimilizazioa eta hots sinbolismoa (1990). Euskal Herriko Unibertsitatea. ISBN: 84-7585-267-X.

 Basque [elkarlanean] (Croom Helm, 1988).

 Palatizazioa euskaraz. Doktorego tesia. 1987 [formatu digitalean argitaratua, 2009].

 Sariak eta errekonozimenduak 

 Ortzadar saria (2020) jaso du Euskal literatura eta kultura sustatzeko urte luzeetan zehar egin duen lan eskergagatik.
 2019: UPV/EHUren omenaldia, Emakumeen Nazioarteko Egunean, Arteak eta Giza Zientziak jakintza-arloan egindako lan akademikoa eta ikerketa-lana aitortzeko.
 Euskadi Literatura Saria (2000)
 Zilarrezko Euskadi Saria (2000)
 Kritika saria (1999)
 Beterriko liburua saria (1999)

 Bibliografia 
 Zortzi unibertso, zortzi idazle (Alberdania, 2006)

 Erreferentziak 

 Kanpo estekak 
 Lourdes Oñederrarekin elkarrizketa: "Uste badugu denok beti euskaraz hitz egitea lortuz gero euskara salbatuko dela, jai daukagu." Berria 2024.09.13 
 «Lourdes Oñederra», Literaturaren Zubitegia.
 Gorka Erostarbe: «Lourdes Oñederra: "Zaila da eguneroko bizitza, beste munduko arazorik ez denean ere"», Berria, 2013-04-16.
 Lourdes Oñederra, Inguma datu-basean

Kategoria:Donostiapedia
Kategoria:XX. mendeko Donostiako idazleak
Kategoria:Euskaltzainak
Kategoria:Euskal hizkuntzalariak
Kategoria:Euskal Herriko Unibertsitateko irakasleak
Kategoria:Udako Euskal Unibertsitatea
Kategoria:Euskal Herriko emakume hizkuntzalariak
Kategoria:Emakume idazleak
Kategoria:Euskarazko tesi egileak
Kategoria:Emakume eleberrigileak